Grønsanddammen dyrefredningsområde

Grønsanddammen dyrefredningsområde ligger i hagen til Grønsand gård, og er tidligere brukt som vannkilde for husdyr. Dammen inngår nå i et golfanlegg, og er utsatt for gjengroing. Hensikten med fredningen er å verne en forekomst av storsalamander og småsalamander og deres livsmiljø. Salamanderne er fredet mot innsamling og skade, og det er ikke tillatt å gjøre noe som kan forringe salamandernes livsmiljø innenfor fredningsområdet. Herunder gjelder blant annet nyplanting, drenering, oppfylling, planering, gjødsling og annen forurensing. Det er videre ikke tillatt med bålbrenning eller grilling, og heller ikke å fjerne planter eller plantedeler fra området. Referanser